Párizsban a Csillagszemű

Táncegyüttessel

Egy párszor kísértük a Csillagszemű Táncegyüttest is, közös táncházat

is tartottunk a Virányosi Közösségi Házban. Ők hívtak meg

minket egyszer egy párizsi útra.

Megérkeztünk, elfoglaltuk a szállodát. A táncegyüttes tagjai fiatalok

voltak, de elég vagányak már. Egy nagyobb szobában összejöttünk,

és mindenki panaszkodott, hogy éhes, szomjas, de nagyon.

Senkinél nem volt elemózsia, pénz meg pláne nem. Ekkor jött az

ötlet! Kinéztem az ablakon, alattunk a metró kijáratán át özönlött

a nép. Felkaptam a dudámat, egy pár Téka CD-t, és lerohantam

az utcára. Beálltam a kijárathoz, felfújtam a dudámat, kitettem a

CD-ket. Egy órát dudáltam, gyakoroltam. Ez alatt az idő alatt a

CD-ket eladtam, a pénz meg csak gyűlt, mert szinte mindenkinek

nagyon tetszett a dudaszó.

A végén felnyaláboltam a pénzt, átmentem a szemben lévő bevásárlóközpontba.

Öt grillcsirkét, két láda üdítőt, sört, és minden egyebet

vásároltam.

Aznap ki se jöttünk a szállodából, hatalmas bulit csaptunk.